บลจ.ธนชาต เปิดกอง T-DIV ชูผลตอบแทนสม่ำเสมอ
บลจ.ธนชาต เปิดกอง T-DIV ชูผลตอบแทนสม่ำเสมอ เสนอขาย 7-28 มี.ค.นี้
9 มี.ค. 2560

นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุนธนชาต จำกัด หรือ บลจ.ธนชาต เปิดเผยว่า บลจ.ธนชาตออกกองทุนเปิดธนชาตหุ้นปันผล (T-DIV) ซึ่งมั่นใจได้ว่าจะสร้างผลตอบแทนในระยะยาวได้อย่างน่าสนใจ โดยกลยุทธ์การลงทุนของกองทุนเปิดธนชาตหุ้นปันผล (T-DIV) จะมีเกณฑ์หลักๆ ที่ใช้ในการคัดเลือกหุ้นเข้าสู่พอร์ตลงทุน คือ 1) จะต้องมีแนวโน้มจ่ายปันผลได้อย่างสม่ำเสมอ ปีที่เศรษฐกิจดีก็ต้องจ่ายปันผลในอัตราที่น่าสนใจ และยังต้องสามารถปันผลได้หากเศรษฐกิจไม่เป็นไปตามที่คาดการณ์
2) ธุรกิจจะต้องไม่ขึ้นอยู่กับภาวะเศรษฐกิจในแต่ละรอบ เพราะจะทำให้พอร์ตลงทุนมีความผันผวนค่อนข้างต่ำ
3) จะเพิ่มโอกาสด้วยการผสมหุ้นเติบโตสูงเข้ามาในพอร์ตประมาณ 25% โดยพิจารณาจาก บริษัทที่ให้ผลตอบแทนผู้ถือหุ้น (ROE) ดี รายได้และกำไรเติบโตสูง
ทั้งนี้กองทุนเปิดธนชาตหุ้นปันผล (T-DIV) มีนโยบายจ่ายเงินปันผลไม่เกินปีละ 4 ครั้ง ซึ่งหากลงทุนปี 2560 ผู้ลงทุนจะไม่สามารถขายหน่วยลงทุนได้ โดยสามารถขายหน่วยได้อีกครั้ง ตั้งแต่วันที่ 15 มีนาคม 2561 เป็นต้นไป และหากลงทุนในนามนิติบุคคล เงินปันผลที่ได้รับ สามารถเว้นภาษีได้ทุกรอบ หากลงทุนตามเงื่อนไข ทั้งนี้กองทุนดังกล่าวเสนอขาย ครั้งแรกวันที่ 7 – 28 มี.ค.นี้